
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 240 

28 Φεβρουάριου 2002 

Το παρόν ΦΕΚ επανεκτυπώθηκε λόγω εσφαλμένως αναγραφέντος αριθμού Νόμου από το Υ.ΠΕ.ΧΩ.Δ.Ε. στην απόφαση υπ’ αύξοντα αριθμό 2. 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Γενικής Ειδικότητας Επιμελητή Χρηματικού 

στο Οικονομικό Σώμα του Στρατού Ξηρός. 1 

Τρόπος, προϋποθέσεις, διαδικασία και δικαιολογη- 
τικά για την καταβολή των προστίμων, ανέγερσης 
και διατήρησηςτων αυθαιρέτων κατασκευών και τη 

ρύθμιση σε μηνιαίες δόσεις αυτών. 2 

Τροποποίηση του άρθρου 4 του Καταστατικού του 
Οικοδομικού Συνεταιρισμού με την επωνυμία 
«ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ 

ΚΑΣΤΕΛΛΟΡΙΖΙΩΝ ΕΛΛΑΔΟΣ ΣΥΝ. Π.Ε.». 3 

Συγκρότηση Επιστημονικής Ομάδος Εργασίας για την 
προετοιμασία και διεξαγωγή της Ελληνικής Προε¬ 
δρίας της Ευρωπαϊκής Ένωσης. 4 


Συγκρότηση Ομάδας Εργασίας για την κύρωση των 
Συμβάσεων: α) του Συμβουλίου της Ευρώπης για τη 
μεταφορά διαδικασιών σε ποινικές υποθέσεις, και 
τριών Π ρωτοκόλλων στις Συμβάσεις έκδοσης και με¬ 
ταφοράς καταδίκων του Συμβουλίου της Ευρώπης 

και β) του ΟΗΕ για το οργανωμένο έγκλημα. 5 

Τροποποίηση και συμπλήρωση της Φ4.2/18960/1446/ 
2001 κοινής απόφασης των Υπουργών Εθνικής 
Οικονομίας και Οικονομικών, Εθνικής Άμυνας, Ανά¬ 
πτυξης, Μεταφορών και Επικοινωνιών και Εμπορι¬ 
κής Ναυτιλίας για την εναρμόνιση του Ελληνικού 

Δικαίου με την οδηγία 2000/62/ΕΚ. 6 

Έγκριση υπερωριακής απασχόλησης κατά το χρονικό 
διάστημα από 1.1.2002 έως 31.12.2002 του μόνι¬ 
μου και απεσπασμένου προσωπικού του Νομαρ¬ 
χιακού Δ/τος Καβάλας. 7 

Σύσταση Επιτροπής γνωμοδότησης για την απόδειξη 
της ιδιότητας ως αγροτών, νέων αγροτών, νεοεισερ- 
χομένων νέων στον αγροτικό τομέα και εργατών γης. 8 
Χορήγηση αδείας ασκήσεως επαγγέλματος Κοινωνικού 


Λειτουργού στη Βασιλική Χαλδέζου του Γεωργίου.. 9 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Λουλουδοπούλου Ειρήνη του 

Κυριαζή. 10 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Ιομέρη Αθανασία του Χρή¬ 
στου. 11 

Μεταβίβαση αρμοδιότητας του Προέδρου του ΕΟΤ.. 12 


ΑΠΟΦΑΣΕΙ Σ 

Αριθ. Φ.454.01/5/336733 Σ. 108 (1) 

Ίδρυση Γενικής Ειδικότητας Επιμελητή Χρηματικού στο 
Οικονομικό Σώμα του Στρατού Ξηράς. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν. 2292/1995 «Περί Οργανώσεως και Λειτουργίας 
Υπουργείου Εθνικής Άμυνας». 

β. Ν.Δ. 445/74 «Περί Ιεραρχίας και Προαγωγών Αν- 
θστών και Μονίμων Εθελοντών Οπλιτών Ε.Δ. 

γ. Το Ν. 1848/89 «Προέλευση των Μονίμων Αξκών του 
Οικονομικού και του Στρατολογικού Σώματος των Ε.Δ και 
άλλες Διατάξεις». 

δ. Την υπ’ αριθμό 49 Γνωμάτευση της 19ης/2001 Συνε- 
δριάσεωςτου ΣΑΓΕ. 

ε) Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Ιδρύουμε νέα Γενική Ειδικότητα «Επιμελητής Χρηματι¬ 
κού» στο Οικονομικό Σώμα του Στρατού Ξηράς. 

Άρθρο 2 

Η Υπουργική Απόφαση με αριθμό Φ.454.01/1/373012/ 
Σ.6 (τεύχος Β' 18/92) καταργείται. 

Άρθρο 3 

Η απόφαση ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 55472 (2) 

Τρόπος, προϋποθέσεις, διαδικασία και δικαιολογητικά 
για την καταβολή των προστίμων, ανέγερσης και δια¬ 
τήρησης των αυθαιρέτων κατασκευών και τη ρύθμιση 
σε μηνιαίες δόσεις αυτών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις του Ν. 2831/00 «Τροποποίηση των δια- 

τάξεωντου Ν. 1577/85 (ΓΟΚ) και άλλες πολεοδομικές δια¬ 
τάξεις και ειδικότερατηνπαραγρ. 9του άρθρου 27 αυτού. 

2. Τις διατάξεις του Ν. 1337/83 «Επέκταση του Πολεο- 
δομικού σχεδίου Οικιστικής Ανάπτυξης και σχετικές ρυθ¬ 
μίσεις και ειδικότερα του άρθρου 17του Ν. 1337/83. 

3. Τις διατάξεις του υπ’ αριθμ. 267/98 Π.Δ/τος (ΦΕΚ 
195/Α) «Διαδικασία χαρακτηρισμού και κατεδάφισης των 
αυθαιρέτων κατασκευών, τρόπος εκτίμησηςτης αξίας και 
καθορισμός του ύψους των προστίμων αυτών». 

4. ΤιςδιατάξειςτηςΥ6/31.10.2001 απόφασης του Πρω¬ 
θυπουργού και της Υπουργού ΠΕΧΩΔΕ «Ανάθεση αρμο¬ 
διοτήτων Υπουργού ΠΕΧΩΔΕ στους Υφυπουργούς Περι¬ 
βάλλοντος, Χωροταξίας και Δημοσίων Έργων». 

5. Τις διατάξεις της 1100383/1330/Α/0006/2001 κοινής 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών (ΦΕΚ 1485/Β/31.10.2001). 

6. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1. Στους υπόχρεους καταβολής προστίμων για την ανέ¬ 
γερση και διατήρηση αυθαιρέτων κατασκευών, της πα- 
ραγρ. 2 του άρθρου 17 του Ν. 1337/83, παρέχεται η δυ¬ 
νατότητα καταβολής αυτών σε (36) τριάντα έξι ισόποσες 
μηνιαίες δόσεις ή 40%, έκπτωση σε περίπτωση εφάπαξ 
καταβολής. 

2. Κατ’ εξαίρεση της προηγούμενης ρύθμισης παρέχε¬ 
ται η δυνατότητα πληρωμής των ως άνω προστίμων σε 
(48) σαράντα οκτώ ισόποσες μηνιαίες δόσεις ή 50% έκ¬ 
πτωση σε περίπτωση εφάπαξ καταβολής εφόσον συντρέ¬ 
χει μία από τις επόμενες περιπτώσεις: 

α. Όταν η αυθαίρετη κατασκευή αποτελεί τη μοναδική 
και κύρια κατοικία άπορης οικογένειας. 

β. Όταν η αυθαίρετη κατασκευή αποτελεί τη μοναδική 
και κύρια κατοικία οικογένειας που μέλος της έχει αναπη¬ 
ρία 67% και άνω ή ανίατο ασθένεια. 

γ. Όταν η αυθαίρετη κατασκευή αποτελεί τη μοναδική 
και κύρια κατοικία οικογένειας πολυτέκνων. 

δ. Όταν η αυθαίρετη κατασκευή αποτελεί τη μοναδική 
και κύρια κατοικία του υπόχρεου ή των μελών της οικογέ- 
νειάςτου. 

Για τις πιο πάνω περιπτώσεις η αυθαίρετη κατοικία θα 
πρέπει να είναι η μοναδική στην χώρα, η επιφάνεια αυτής 
ανάλογη με τον αριθμό των μελών της οικογένειας του 
υπόχρεου, για καθένα των οποίων αντιστοιχούν μέχρι και 
30τμ. και μέχρι 120τμ μεγίστης δομημένης επιφάνειας, 
ανεξάρτητα από τον αριθμό των μελών της οικογένειας. 

Μέλη της οικογένειας του υπόχρεου καταβολής των 
προστίμων για την εφαρμογή του παρόντος θεωρούνται 
ο ή η σύζυγος, τα ανήλικα άγαμα τέκνα καθώς και οι γο¬ 
νείς των δύο συζύγων εφόσον κατοικούν στο ίδιο σπίτι. 

3. Κατά την εφαρμογή των παραπάνω παραγρ. 1 και 2 

α. Η πρώτη εκ των δόσεων πρέπει να καταβληθεί μέχρι 

και την τελευταία εργάσιμη ημέρα του επόμενου από την 
βεβαίωσή τους μήνα στην αρμόδια Δημόσια Οικονομική 
Υπηρεσία (Δ.Ο.Υ). 

β. Η έκπτωση θα ισχύει εφόσον τα πρόστιμα καταβλη¬ 
θούν μέσα στην προθεσμία λήξης της δεύτερης δόσης, 
χωρίς στην περίπτωση αυτή να επιβαρύνεται με προσαυ¬ 


ξήσεις εκπροθέσμου καταβολής η μη καταβληθείσα κατά 
τα ανωτέρω πρώτη δόση. 

Άρθρο 2 

1. Εφόσον συντρέχει ένας από τους κατά το προηγού¬ 
μενο άρθρο λόγους, οι ενδιαφερόμενοι υποβάλλουν ανά¬ 
λογα με την περίπτωση στην αρμόδια πολεοδομική υπη¬ 
ρεσία τα παρακάτω δικαιολογητικά: 

α. Για την περίπτωση 2γ και 2δ του άρθρου 1 υπεύθυνη 
δήλωση του Ν. 1599/85 στην οποία θα δηλώνονται τα μέ¬ 
λη της οικογένειας που κατοικούν μαζί με τον υπόχρεο 
στο ίδιο σπίτι. Σε περίπτωση δε που η κατοικία είναι μεγα¬ 
λύτερης επιφάνειας των 120τμ. υποβάλλεται υποχρεωτι¬ 
κά και βεβαίωση οικογενειακής κατάστασης από το Δήμο 
στην οποία αναγράφονται τα μέλη της οικογένειας. 

β. Γ ια την περίπτωση 2α του άρθρου 1 εκτός των ανα- 
φερομένων στην ανωτέρω παράγραφο Ια και φορολογι¬ 
κή δήλωση εισοδήματος του προηγούμενου έτους. 

γ. Γ ια την περίπτωση 2β του άρθρου 1 εκτός των ανα- 
φερομένων στην ανωτέρω παράγραφο Ια και ακριβές 
αντίγραφο πιστοποίησης της αναπηρίας από την αρμόδια 
υπηρεσία του Υπουργείου Υγείας Πρόνοιας και Κοινωνι¬ 
κών Ασφαλίσεων για την περίπτωση απόδειξης της ανα¬ 
πηρίας ή βεβαίωση από Δημόσιο Νοσοκομείο για την από¬ 
δειξη της ανίατης ασθένειας. 

2. Τα παραπάνω δικαιολογητικά υποβάλλονται από τους 
ενδιαφερομένους το αργότερο εντός χρονικού διαστήμα¬ 
τος ενός (1) μηνός από την ημερομηνία οριστικοποίησης 
των επιβληθέντων δια της εκθέσεως αυτοψίας προστίμων 
του άρθρου 1 του υπ'αριθμ. 267/98 (ΦΕΚ 195/Α) Π. Δ/τος 
είτε ύστερα από την έκδοση της απορριπτικής απόφασης 
της Επιτροπής Εκδίκασης Ενστάσεων της παραγρ, 4 του 
άρθρου 4 του παραπάνω Π. Δ/τος είτε ύστερα από παρέ¬ 
λευση άπρακτης της προθεσμίας για υποβολή ενστάσεως 
κατά της εκθέσεως αυτοψίας είτε ύστερα από υποβολή 
της προβλεπόμενης από την παραγρ. 6 α του άρθρου 23 
του Ν. 2300/95 αίτησης - δήλωσης αποδοχής για μείωση 
κατά 30% των προστίμων ανέγερσης και διατήρησης. 

3. Γιατις περιπτώσεις αυθαιρέτων κατασκευών του άρ¬ 
θρου 1 της παρούσας απόφασης, των οποίων τα επιβλη- 
θέντα πρόστιμα έχουν οριστικοποιηθεί με οποιονδήποτε 
από τους προαναφερόμενους τρόπους πριν την ημερο¬ 
μηνία δημοσίευσης της παρούσας απόφασης και δεν 
έχουν βεβαιωθεί στην αρμόδια ΔΟΥ τα πιο πάνω δικαιο- 
λογητικά υποβάλλονται το αργότερο εντός χρονικού δια¬ 
στήματος έξι (6) μηνών από την ημερομηνία δημοσίευσης 
της παρούσας απόφασης. 

4. Γ ια τις ίδιες περιπτώσεις αυθαιρέτων κατασκευών 
των οποίων όμως τα πρόστιμα έχουν βεβαιωθεί στις αρ¬ 
μόδιες ΔΟΥ και δεν έχουν εισπραχθεί εξ’ ολοκλήρου η 
υποβολή των παραπάνω δικαιολογητικών γίνεται από 
τους ενδιαφερομένους οποτεδήποτε 

5. Ο έλεγχος των κατά περίπτωση απαιτούμενων δικαι- 
ολογητικών για την δυνατότητα υπαγωγής των αυθαιρέ¬ 
των κατασκευών στις ευνοϊκές ρυθμίσεις της παρούσας 
απόφασης διενεργείται από την αρμόδια πολεοδομική 
υπηρεσία και εφόσον πληρούνται οι οριζόμενες στο άρ¬ 
θρο 1 προϋποθέσεις εκδίδεται απόφαση του προϊσταμέ¬ 
νου του τομέα αυθαιρέτων κατασκευών ή άλλου εντεταλ¬ 
μένου υπαλλήλου. 

Κατά της ανωτέρω απόφασης ο ενδιαφερόμενος μπο¬ 
ρεί να υποβάλλει ένσταση στην αρμόδια πολεοδομική 
υπηρεσία μέσα σε ανατρεπτική προθεσμία δέκα (10) ημε¬ 
ρών από την κοινοποίησή της. 

Στην ένσταση που κατατίθεται, σημειώνεται αμέσως η 
ημερομηνία και ώρα της εκδίκασής της για την οποία λαμ¬ 
βάνει γνώση ο ενδιαφερόμενος, ο οποίος υπογράφει αμέ¬ 
σως. Αν αρνηθεί να υπογράψει γίνεται σχετική μνεία στην 
ένσταση και υπογράφεται από τον αρμόδιο υπάλληλο. 

Η ένσταση εξετάζεται από τον προϊστάμενο της πολεο- 
δομικής υπηρεσίας η απόφαση του οποίου είναι οριστική. 

Η τελεσίδικη ως άνω απόφαση συνοδεύει τον χρηματι¬ 
κό κατάλογο που αποστέλλεται στην αρμόδια ΔΟΥ για την 
βεβαίωση και είσπραξη των προστίμων. 

6. Για τις περιπτώσεις που έχουν βεβαιωθεί στις αρμό¬ 
διες ΔΟΥ αλλά δεν έχουν εισπραχθεί εξ'ολοκλήρου τα 
πρόστιμα ανέγερσης και διατήρησης αποστέλλεται μαζί 
με την πιο πάνω απόφαση προϊσταμένου, εφόσον ο υπό¬ 
χρεος επιθυμείτην καταβολή του υπολειπόμενου προς εί¬ 
σπραξη ποσού μέχρι σαράντα οκτώ (48) μηνιαίες δόσεις 
σχετικό έγγραφο για τον σκοπό αυτό. 

Στις περιπτώσεις δε που ο υπόχρεος επιθυμείτην κατα¬ 
βολή του υπολειπόμενου προς είσπραξη ποσού εφάπαξ, 
αποστέλλεται μαζί με την απόφαση προϊσταμένου και 
Τ.Α.Φ.Ε για την διαγραφή του αναλογούντος μετά την μέ¬ 
χρι το πενήντα τοις εκατό (50%) έκπτωση του αρχικά βε- 
βαιωθέντος ποσού των προστίμων. Τυχόν επιπλέον κατα- 
βληθέντα ποσά από τους υπόχρεους δεν επιστρέφονται. 

7. Σε περίπτωση καταβολής των προστίμων σε δόσεις 
δεν επιτρέπεται η κάθε μηνιαία δόση να είναι μικρότερη 
των είκοσι χιλιάδων δρχ. (20.000) 

8. Για κάθε περίπτωση μείωσης των επιβαλλομένων 
προστίμων ανέγερσης και διατήρησης ισχύουν τα ελάχι¬ 
στα όρια, όπως αυτά προσδιορίζονται αντίστοιχα από τις 
παραγρ. 2 και 3 του άρθρου 3 του υπ'αριθμ. 267/98 Π. 
Δ/τος (ΦΕΚ 195/Α). 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠ. ΦΩΤΙΑΔΗΣ Ρ. ΖΗΣΗ 

-♦- 

Αριθ. 55250/54 (3) 

Τροποποίηση του άρθρου 4 του Καταστατικού του Οικο¬ 
δομικού Συνεταιρισμού με την επωνυμία «ΑΣΤΙΚΟΣ ΟΙ¬ 
ΚΟΔΟΜΙΚΟΣ ΣΥΝΕΤΑΙΡΙΣΜΟΣ ΚΑΣΤΕΛΛΟΡΙΖΙΩΝ 
ΕΛΛΑΔΟΣ ΣΥΝ. Π.Ε.». 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την με αρ.οικ.Γ.7724/27.11.2001 (ΦΕΚ 1583Β/ 
29.11.2001) απόφαση της Υπουργού και της Υφυπουρ¬ 
γού ΠΕ.ΧΩ.Δ.Ε. για «Μεταβίβαση αρμοδιοτήτων της 
Υπουργού και της Υφυπουργού ΠΕ.ΧΩ.Δ.Ε. στον Γενικό 
Γ ραμματέα και στους Προϊσταμένους Γ εν. Διευθύνσεων, 
Δ/νσεων και Τμημάτων του Υ.ΠΕ.ΧΩ.Δ.Ε. πλην Γ.Γ.Δ.Ε. 
και Γραμματείας Συγχρηματοδοτούμενων Έργων». 

2. Το Ν.1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 


3. Το Π.Δ.93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα και ειδικότερα το άρ¬ 
θρο 5 παρ. 8 αυτού. 

4. Το με αρ.πρωτ.ΥΠΕΧΩΔΕ 52170/800/2001 έγγραφο 
του προαναφερόμενου Οικοδομικού Συνεταιρισμού με το 
οποίο υπεβλήθη τροποποιημένο το άρθρο 4 του καταστα¬ 
τικού του, συνοδευόμενο από σχετικό πρακτικό της από 
20.6.2001 έκτακτης Γεν. Συνέλευσης καθώς και από σχετι¬ 
κό ενημερωτικό σημείωμα με συνημμένα δικαιολογητικά. 

5. Τις διατάξεις του άρθρου 29Α του Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την τροποποίηση του άρθρου 4 του κατα¬ 
στατικού του Οικ. Συν/σμού με την επωνυμία «ΑΣΤΙΚΟΣ 
Ο.Σ. ΚΑΣΤΕΛΛΟΡΙΖΙΩΝ ΕΛΛΑΔΟΣ ΣΥΝ.Π.Ε.» που εγκρί- 
θηκε με την υπ’ αριθμ. 10826/102/1994 απόφαση της Δι¬ 
ευθύντριας της Δ/νσης Ο.Π.Κ. ΥΠΕΧΩΔΕ (ΦΕΚ 136Β/94), 
το οποίο προέβλεπε δετή διάρκεια με δυνατότητα παρά¬ 
τασης μέχρι την οριστική εκπλήρωση του σκοπού του 
(άρθρο 13 παρ. Ια, Π.Δ.93/87), ή λύσεως του νομικού 
προσώπου εάν εξεπλήρωνε το σκοπό του, δηλ. της εντά- 
ξεως των 124 στρεμμάτων στο Δήμο Α. Βούλας, σε εγκε¬ 
κριμένο σχέδιο. Ήδη μετηνπαρούσατροποποίηση η χρο¬ 
νική διάρκεια του οικοδομικού συνεταιρισμού παρατείνε- 
ται μέχρι την οριστική εκπλήρωση του σκοπού του και το 
σχετικό κείμενο έχει ως εξής: 

«ΑΡΘΡΟ 4ο: ΔΙΑΡΚΕΙΑ ΤΟΥ ΣΥΝΕΤΑΙΡΙΣΜΟΥ. Η χρονι¬ 
κή διάρκεια του Συνεταιρισμού συνεχιζόμενη παρατείνε- 
ται έως την οριστική εκπλήρωση του σκοπού του Συνε¬ 
ταιρισμού, σύμφωνα με τα άρθρα 13 παρ. Ια και 5 παρά- 
γρ.δτου με αριθμ. 93/1987 Προεδρικού Διατάγματος». 

Με την απόφαση αυτή εγκρίνεται μόνο η τροποποίηση 
του προαναφερόμενου άρθρου του καταστατικού του 
προαναφερόμενου συνεταιρισμού. 

Η δυνατότητα χωροθέτησης και η οικιστική καταλληλό¬ 
τητα της έκτασης του συνεταιρισμού και γενικότερα η 
ένταξη σε εγκεκριμένο ρυμοτομικό «σχέδιο» εξετάζονται 
σύμφωνα με τις κείμενες πολεοδομικές διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2002 

Με εντολή Υφυπουργού 
Η Διευθύντρια 
Α. ΔΗΜΟΥ 

-♦- 

Αριθ. 23666 οικ. (4) 

Συγκρότηση Επιστημονικής Ομάδος Εργασίας για την 
προετοιμασία και διεξαγωγή της Ελληνικής Προε¬ 
δρίας της Ευρωπαϊκής Ένωσης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξειςτου άρθρου 5παρ. 6του Νόμου 2408/96. 

2) Την ανάγκη προετοιμασίας της Ελληνικής Προεδρίας 
της Ευρωπαϊκής Ένωσης κατά το πρώτο εξάμηνο του 
έτους 2003. 

3) Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΧΔΙΚ ύψους 41.232, 58 Ευρώ (14.050.000 δρχ), 
αποφασίζουμε: 

Συγκροτούμε επιστημονική Ομάδα Εργασίας για τη με¬ 
λέτη και επεξεργασία των αναγκαίων νομοθετικών πρωτο¬ 
βουλιών στα πλαίσια του προγράμματος της Ελληνικής 
Προεδρίας στοντομέα δικαιοσύνης καιτηνπροώθηση των 
αναγκαίων ενεργειών για την προετοιμασία και διεξαγωγή 
της Ελληνικής Προεδρίας καθώς καιτην επιστημονική επο- 
πτεία των επιτροπών που λειτουργούν στην Ευρωπαϊκή 
Ένωση, αρμοδιότητας του Υπουργείου Δικαιοσύνης. 

Η Ομάδα Εργασίας αποτελείται από τους: 

1) Κωνσταντίνο Κεραμέα, Καθηγητή Πανεπιστημίου 
Αθηνών ως Πρόεδρο 

2) Χαρίσιο Ταγαρά, Αναπληρωτή Καθηγητή Παντείου 
Πανεπιστημίου 

3) Βασίλειο Χριστιανό, Επίκουρο Καθηγητή Πανεπιστη¬ 
μίου Αθηνών 

4) Νικόλαο Λίβο, Λέκτορα Πανεπιστημίου Αθηνών 

5) Αντώνιο Βγόντζα, Δικηγόρο 

6) Πολύχρονη Τσιρίδη, Δικηγόρο, Δ.Ν. 

7) Αθανάσιο Παπαϊωάνου, Δικηγόρο, Δ.Ν. και 

8) Νικόλαο Παπασπύρου, Δικηγόρο, Δ.Ν. ως μέλη 

Στην ανωτέρω ομάδα εργασίας μετέχουν επίσης χωρίς 

αμοιβή οι Ιωάννης Χαμηλοθώρης, Εφέτης και Χαράλα¬ 
μπος Βουρλιώτης Αντιεισαγγελέας Εφετών, σύμβουλοι 
στο Υπουργείο Δικαιοσύνης. 

Γραμματέα της Ομάδος Εργασίας ορίζουμε τον Ευάγ¬ 
γελο Ηλία - Τέμπο υπάλληλο του τμήματος Ειδικών Νομι¬ 
κών Υποθέσεων Ευρωπαϊκής Ένωσης και Διεθνών Οργα¬ 
νισμών. 

Η Ομάδα Εργασίας θα ολοκληρώσει το έργο της στις 30 
Ιουνίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 189280 οικ. (5) 

Συγκρότηση Ομάδας Εργασίας για την κύρωση των Συμ¬ 
βάσεων: α) του Συμβουλίου της Ευρώπης για τη μετα¬ 
φορά διαδικασιών σε ποινικές υποθέσεις, και τριών 
Πρωτοκόλλων στις Συμβάσεις έκδοσης και μεταφο¬ 
ράς καταδίκων του Συμβουλίου της Ευρώπης και β) 
του ΟΗΕ για το οργανωμένο έγκλημα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6 περ. ατού άρθρου 5 του Ν. 
2408/1996. 

β) Τις διατάξεις του άρθρου 19του Ν. 2470/1997, 

γ) Την ανάγκη κατάρτισης σχεδίων νόμων για την κύρω- 
ση: 

1) Της Σύμβασης του Συμβουλίου της Ευρώπης για τη 
μεταφορά διαδικασιών σε ποινικές υποθέσεις. 

2) Του πρόσθετου πρωτοκόλλου στην Ευρωπαϊκή Σύμ¬ 
βαση Έκδοσης. 

3) Του Δεύτερου Πρόσθετου Πρωτοκόλλου στην Ευ¬ 
ρωπαϊκή Σύμβαση Έκδοσης. 


4) Του Πρόσθετου Πρωτοκόλλου στη Σύμβαση για τη 
μεταφορά καταδίκων και 5). Της σύμβασης του ΟΗΕ, και 

δ) Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΤΑ.Χ.ΔΙ.Κ., το 
ύψος της οποίας θα ανέλθει στο ποσό των 5.140Ε, απο¬ 
φασίζουμε: 

Συγκροτούμε Ομάδα Εργασίας για τη μελέτη και επε¬ 
ξεργασία των αναφερόμενων στο θέμα Σύμβασης και 
Πρωτοκόλλων και τη σύνταξη των σχεδίων κυρωτικών νό¬ 
μων, εισηγητικών εκθέσεων και αναγκαίων προσαρμογών 
της εθνικής νομοθεσίας. 

Η Ομάδα Εργασίας αποτελείται από τους: 

1. Ελευθέριο Τσακόπουλο, Αρεοπαγίτη, ως Πρόεδρο 

2. Αχιλλέα Νταφούλη, Πρόεδρο Εφετών 

3. Νικόλαο Τουρλούπη, Εισαγγελέα Εφετών 

4. Ιωάννη Χαμηλοθώρη, Εφέτη 

5. Χαράλαμπο Βουρλιώτη, Αντεισαγγελέα Εφετών. 

Χρέη Γραμματέα θα εκτελεί η Μαρία Μαραβελάκη, 

υπάλληλος του Τμήματος Ειδ. Ποιν. Υποθέσεων και Διε¬ 
θνούς Δικ. Συνεργασίας. 

Η Ομάδα Εργασίας οφείλει να περατώσει το έργο της 
εντός 6μήνου από την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. Φ4.2/73358/5309 (6) 

Τροποποίηση και συμπλήρωση της Φ4.2/18960/1446/ 
2001 κοινής απόφασης των Υπουργών Εθνικής Οικο¬ 
νομίας και Οικονομικών, Εθνικής Άμυνας, Ανάπτυξης, 
Μεταφορών και Επικοινωνιών και Εμπορικής Ναυτι¬ 
λίας για την εναρμόνιση του Ελληνικού Δικαίου με την 
οδηγία 2000/62/ΕΚ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΝΑΠΤΥΞΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) του άρθρου 1 (παρ.1, 2 και 3) του Ν.1338/1983 
«Εφαρμογή Κοινοτικού Δικαίου» (Α' 34), όπως αυτές 
έχουν αντικατασταθεί και τροποποιηθεί με το άρθρο 6 
παρ. 4 του Ν. 1440/1984 και του άρθρου 3 όπως αντικα- 
ταστάθηκε με το άρθρο 65 του Ν.1892/1990 (Α' 101). 

β) Του άρθρου 5 παραγρ. 11 του Ν. 2801/2000 (Α' 46) 
«Ρυθμίσεις θεμάτων αρμοδιότητας του Υπουργείου Με¬ 
ταφορών και Επικοινωνιών και άλλες διατάξεις». 

γ) Του Ν. 1593/86 (Α' 59) «Κύρωση της Σύμβασης για τις 
διεθνείς σιδηροδρομικές μεταφορές (ΟΟΤΙΡ) και της τελι¬ 
κής Πράξης της όγδοης Αναθεωρητικής Διάσκεψης των 
διεθνών Συμβάσεων για τη μεταφορά εμπορευμάτων (ΟΙΜ) 
και επιβατών και αποσκευών (Οίν) με το σιδηρόδρομο). 

2. Τις διατάξεις του άρθρου 22 παράγρ. 3 του Ν. 
2362/1995 (Α'247) 

3. Τις διατάξεις της ΚΥΑ με αριθ. Φ4.2./18960/1446/01 
(Β' 778), «Εναρμόνιση του ελληνικού δικαίου με την οδη¬ 
γία 96/49/ΕΚ του Συμβουλίου της 23ης Ιουλίου 1996 για 
την προσέγγιση των νομοθεσιώντων κρατών - μελών σχε- 

τικά με τις σιδηροδρομικές μεταφορές επικινδύνων 
εμπορευμάτων, όπως τροποποιήθηκε με την οδηγία 
96/87/ΕΚ της Επιτροπής της 13ης Δεκεμβρίου 1996 για 
την προσαρμογή στην τεχνική πρόοδο της Οδηγίας 
96/49/ΕΚ και με την οδηγία 1999/48/ΕΚ της Επιτροπής 
της 21ης Μα'ίου 1999 για τη δεύτερη προσαρμογή στην 
τεχνική πρόοδο της οδηγίας 96/49/ΕΚ. 

4. Την Οδηγία 2000/62/ΕΚτου Ευρωπαϊκού Κοινοβουλί¬ 
ου και του Συμβουλίου της 10ης Οκτωβρίου 2000 που 
τροποποιεί την οδηγία 96/49/ΕΚ του Συμβουλίου για την 
προσέγγιση των νομοθεσιών των κρατών - μελών σχετικά 
με τις σιδηροδρομικές μεταφορές επικινδύνων εμπορευ¬ 
μάτων (Ε279/1.11.2000). 

5. Του άρθρου 29Α του Ν. 1558/1985 (Α' 37) το οποίο 
προσετέθη με το άρθρο 27 του Ν. 2081/92 (Α' 154) και 
όπως έχει αντικατασταθεί από το άρθρο 1 παρ. 2α του Ν. 
2469/1997 (Α'38). 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Τροποποιούμε το άρθρο 6 του Κεφαλαίου II της ΚΥ 
Απόφασης Φ4.2/18960/1446/01 ως εξής: 

α) Αντικαθιστούμε την παράγραφο 3 του άρθρου αυτού 
ως εξής: 

«3. Επιτρέπεται, η εντός της Ελληνικής Επικράτειας 
χρησιμοποίηση βαγονιών που έχουν κατασκευαστεί προ 
της 1ης Ιανουάριου 1997, τα οποία δεν πληρούν τις δια¬ 
τάξεις της παρούσας απόφασης αλλά έχουν κατασκευα¬ 
στεί σύμφωνα με την εθνική νομοθεσία που ίσχυε στις 31 
Δεκεμβρίου 1996, εφόσον διατηρούνται στα απαιτούμε- 
να επίπεδα ασφαλείας. 

Οι δεξαμενές και τα βαγόνια που κατασκευάστηκαν από 
1ης Ιανουάριου 1997 και δεν πληρούν τις διατάξεις των πα¬ 
ραρτημάτων της παρούσας, αλλά έχουν κατασκευαστεί 
σύμφωνα με τις απαιτήσεις της παρούσας απόφασης που 
ίσχυαν κατάτηνημερομηνία κατασκευήςτους, μπορούν να 
συνεχίσουν να χρησιμοποιούνται στις μεταφορές εντός 
της ελληνικής επικράτειας μέχρις ότου ρυθμιστεί διαφο¬ 
ρετικά το θέμα από την Ευρωπαϊκή Επιτροπή με τη διαδι¬ 
κασία που προβλέπεται από τις διατάξεις του άρθρου 9 της 
οδηγίας της Οδηγίας 96/49/ΕΚ όπως αντικαταστάθηκε με 
την παράγραφο 3 του άρθρου 1 της οδηγίας 2000/62/ΕΚ 
του Ευρωπαϊκού Κοινοβουλίου και του Συμβουλίου της 
10ης Οκτωβρίου 2000 που τροποποιείτην οδηγία 96/49/ΕΚ 
του Συμβουλίου για την προσέγγιση των νομοθεσιών των 
κρατών - μελών σχετικά με τις σιδηροδρομικές μεταφορές 
επικινδύνων εμπορευμάτων (Ε279/1.11.2000).». 

β) Αντικαθιστούμε την παράγραφο 4 του άρθρου αυτού 
ως εξής: 

«4. Οιισχύουσες στις 31 Δεκεμβρίου 1996 διατάξεις της 
κείμενης νομοθεσίας που αφορούν την κατασκευή, τη 
χρήση και τους όρους κυκλοφορίας νέων δεξαμενών και 
νέων περιεκτών της τάξης 2 των παραρτημάτων της πα¬ 
ρούσας, οι οποίες αποκλίνουν από τις διατάξεις των πα¬ 
ραρτημάτων αυτών, διατηρούνται σε ισχύ, εφόσον έχουν 
προστεθεί στα παραρτήματα παραπομπές σε πρότυπα 
κατασκευής και χρήσης των δεξαμενών και περιεκτών και 
το αργότερο μέχρι 30 Ιουνίου 2001, οι οποίες θα έχουν 
την ίδια δεσμευτική ισχύ με τις διατάξεις αυτές. 

Επιτρέπεται η υπό τους αρχικούς όρους, συνέχιση της 
χρήσης δεξαμενών και περιεκτών κατασκευασμένων πριν 
απάτην 1η Ιουλίου 2001 εφόσον διατηρούνται στην απαι- 
τούμενη στάθμη ασφαλείας. 


Οι παραπάνω ημερομηνίες μπορεί να μετατεθούν για 
τους περιέκτες και τις δεξαμενές για τους οποίους δεν 
υφίστανται λεπτομερείς τεχνικές προδιαγραφές ή δεν 
έχουν προστεθεί στο παράρτημα επαρκείς παραπομπές 
στα οικεία ευρωπαϊκά πρότυπα. 

Οι περιέκτες και οι δεξαμενές που αναφέρονται στο πα¬ 
ραπάνω εδάφιο καθώς και η τελευταία προθεσμία για την 
εφαρμογή της παρούσας απόφασης όσον αφορά αυτούς 
τους περιέκτες καιτις δεξαμενές θα καθοριστούν απάτην 
Ευρωπαϊκή Επιτροπή βάσει της διαδικασίας του άρθρου 
9 της Οδηγίας 96/49/ΕΚ όπως αντικαταστάθηκε με την 
παρ. 3 του άρθρου 1 της οδηγίας 2000/62/ΕΚ.». 

γ) Αντικαθιστούμε την παράγραφο 5 του άρθρου αυτού 
ως εξής: 

«5. Με Κοινή Απόφαση των Υπουργών Μεταφορών και 
Επικοινωνιών και Ανάπτυξης, και ύστερα από ενημέρωση 
της Ευρωπαϊκής Επιτροπής, μπορεί να επιτρέπεται η διε¬ 
νέργεια, για διαδρομές εντός του ελληνικού εδάφους, ει- 
δικώς καθορισμένες, τακτικών μεταφορών επικινδύνων 
εμπορευμάτωνπου αποτελούν μέρος συγκεκριμένης βιο¬ 
μηχανικής διαδικασίας, οι οποίες είτε απαγορεύονται από 
τα παραρτήματα είτε εκτελούνται υπό συνθήκες διαφο¬ 
ρετικές από τις προβλεπόμενες στα παραρτήματα της 
παρούσας απόφασης, εφόσον οι μεταφορές αυτές είναι 
τοπικές και ελέγχονται αυστηρά υπό όρους σαφώς κα¬ 
θορισμένους. Στις αποφάσεις αυτές θα αναφέρονται 
υποχρεωτικά οι διαδρομές, η τακτικότητα των μεταφο¬ 
ρών αυτών και οι όροι και συνθήκες που θα διενεργούνται 
οι παραπάνω αναφερόμενες μεταφορές. 

Η Ευρωπαϊκή Επιτροπή εξετάζει εάν πληρούνται οι επι¬ 
βαλλόμενες απαιτήσεις και αποφασίζει σύμφωνα με τη 
διαδικασία του άρθρου 9 της οδηγίας 96/49/ΕΚ όπως 
αντικαταστάθηκε με την παρ. 3 του άρθρου 1 της οδηγίας 
2001/62/ΕΚ εάν θα επιτραπούν οι μεταφορές αυτές.». 

δ) Αντικαθιστούμε την παράγραφο 8 του άρθρου αυτού 
ως εξής: 

«8. Με Κοινή Απόφαση των Υπουργών Μεταφορών και 
Επικοινωνιών, Ανάπτυξης και Εμπορικής Ναυτιλίας, μπο¬ 
ρεί να επιτρέπεται, η μεταφορά επικινδύνων προϊόντων 
υπό όρους λιγότερο αυστηρούς από τους προβλεπόμε- 
νους στα παραρτήματα της παρούσας απόφασης, εφό¬ 
σον πρόκειται για τοπικές μεταφορές μικρής διαδρομής 
εντός της περιμέτρου λιμανιών, αεροδρομίων ή βιομηχα¬ 
νικών ζωνών εφόσον προηγουμένως ενημερωθεί γι’ αυτό 
η Ευρωπαϊκή Επιτροπή. 

Στις αποφάσεις αυτές θα περιγράφονται πλήρως οι με¬ 
ταφορές καθώς και οι όροι μεταφοράς των προϊόντων. 

Η Ευρωπαϊκή Επιτροπή εξετάζει εάν πληρούνται οι επι¬ 
βαλλόμενες απαιτήσεις και αποφασίζει σύμφωνα με τη 
διαδικασία του άρθρου 9 της οδηγίας 96/49/ΕΚ όπως 
αντικαταστάθηκε με την παρ. 3 του άρθρου 1 της οδηγίας 
2001/62/ΕΚ εάν θα θεσπιστούν οι παρεκκλίσεις αυτές.». 

2. Συμπληρώνουμε το άρθρο 6 του Κεφαλαίου II της ΚΥ 
Απόφασης Φ4.2/18960/1446/01 ως εξής: 

α) προστίθεται παράγραφος 9 ως εξής: 

«9. Εφ’ όσον ενημερωθεί προηγουμένως η Επιτροπή το 
αργότερο στις 31 Δεκεμβρίου 2002 ή εντός διετίας από 
την έσχατη ημερομηνία θέσης σε εφαρμογή του τροπο¬ 
ποιημένου παραρτήματος της παρούσας απόφασης, με 
Κοινή Απόφαση των Υπουργών Μεταφορών και Επικοινω¬ 
νιών και Ανάπτυξης είναι δυνατόν να θεσπίζονται διατά¬ 
ξεις λιγότερο αυστηρές από εκείνες που προβλέπονται 
στα παραρτήματα της απόφασης αυτής προκειμένου για 

μεταφορές εντός της ελληνικής επικράτειας μικρών πο¬ 
σοτήτων ορισμένων επικινδύνων εμπορευμάτων εκτός 
των μετρίως και πολύ ραδιενεργών υλών. 

Οι παρεκκλίσεις αυτές εφαρμόζονται χωρίς διακρίσεις. 

Με τη διαδικασία του πρώτου εδαφίου και εφόσον ενη¬ 
μερωθεί σχετικά η Ευρωπαϊκή Επιτροπή μπορεί να θεσπι¬ 
στούν οποτεδήποτε διατάξεις όμοιες με τις διατάξεις που 
έχουν τεθεί σε ισχύ σε άλλα κράτη μέλη σύμφωνα με την 
εθνική τους νομοθεσία, κατ’ εφαρμογή των διατάξεων 
της παρούσας παραγράφου. Η Επιτροπή εξετάζει εάν 
πληρούνται οι όροι για την εφαρμογή του ανωτέρου εδα¬ 
φίου και αποφασίζει σύμφωνα με την διαδικασία του άρ¬ 
θρου 9 της οδηγίας 96/49/ΕΚ όπως αντικαταστάθηκε με 
την παράγραφο 3 του άρθρου 1 της οδηγίας 2000/62/ 
ΕΚ». 

β) προστίθεται παράγραφος 10 ως εξής: 

«10. Με όμοια προς την παρούσα Κοινή Υπουργική Από¬ 
φαση, είναι δυνατό να χορηγούνται άδειες για εθνικές με¬ 
ταφορές επικινδύνων εμπορευμάτων, για την εκτέλεση 
εά όοο μεταφορών οι οποίες είτε απαγορεύονται από τα 
παραρτήματα της παρούσας είτε διενεργούνται υπό 
όρους διαφορετικούς από εκείνους που προβλέπονται 
στα παραπάνω παραρτήματα και εφόσον αυτές οι μετα¬ 
φορές πραγματοποιούνται εκτάκτως σε καθορισμένες 
διαδρομές και για καθορισμένο χρονικό διάστημα. 

Στις παραπάνω αποφάσεις αναφέρονται ρητά οι όροι, 
οι διαδρομές διενέργειας των μεταφορών αυτών και κάθε 
αναγκαία λεπτομέρεια για την εκτέλεσή τους.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α.ΤΣΟΧΑΤΖΟΠΟΥΛΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΕΜΠΟΡΙΚΗΣ ΝΑΥΤΙΛΙΑΣ 

X. ΒΕΡΕΛΗΣ Γ. ΑΝΩΜΕΡΙΤΗΣ 

-♦- 

Αριθ. 03/οικ. 813 (7) 

Έγκριση υπερωριακής απασχόλησης κατά το χρονικό 
διάστημα από 1.1.2002 έως 31.12.2002 του μόνιμου 
και απεσπασμένου προσωπικού του Νομαρχιακού 
Δ/τος Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1) Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2) Τις διατάξεις του άρθρου 15 παρ. 18 εδαφ. 2 του Ν. 
2503/97 «Διοίκηση, οργάνωση στελέχωσητης Περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

3) Τις διατάξεις του άρθρου 15 του Ν. 2592/98, όπως 
τροποποιήθηκε μεταγενέστερα με τις διατάξεις του άρ¬ 
θρου 25 παρ. 7του Ν. 2738/99. 

4) Τις διατάξεις του άρθρου 34 παρ. 5 του Ν. 2768/99. 

5) Τις ειδικές υπηρεσιακές ανάγκες που παρουσιάζο¬ 
νται για την αντιμετώπιση των οποίων το Νομαρχιακό Δια¬ 
μέρισμα Καβάλας, απασχολεί τους υπαλλήλους πέραν 


του κανονικού ωραρίου και σε 24ωρη βάση με εργασία 
κατά τις απογευματινές ώρες εργασίμων ημερών, Κυρια¬ 
κών και εξαιρέσιμων. 

6) Το γεγονός ότι το ύψος της προκαλούμενης δαπάνης 
για το έτος 2002 ανέρχεται στο ποσό των Ευρώ 79236,98 
(27.000.000 δρχ.), που θα αντιμετωπισθεί από εγγεγραμ¬ 
μένες πιστώσεις στον προϋπολογισμό του Νομαρχιακού 
Διαμερίσματος Καβάλας, αποφασίζουμε: 

Εγκρίνουμε την υπερωριακή απασχόληση κατά το χρο¬ 
νικό διάστημα από 1.1.2002 έως 31.12.2002 του μόνιμου 
και απεσπασμένου προσωπικού του Νομαρχιακού Δ/τος 
Καβάλας κατά τις απογευματινές και νυκτερινές ώρες ερ¬ 
γάσιμων ημερών, Κυριακών και εξαιρέσιμων για το έτος 
2002 ως κατωτέρω: 

Επί συνόλου τριακοσίων πενήντα (350) υπηρετούντων 
υπαλλήλων, για (140) υπαλλήλους με σύνολο ωρών απα¬ 
σχόλησης 21.000. 

Η δαπάνη ύψους Ευρώ 79236,98 (27.000.000 δρχ.) που 
προκαλείται θα αντιμετωπισθεί από τους φορείς 053 ΚΑΕ 
1238 και 052 ΚΑΕ 2279. 

Η απόφαση αυτή που ισχύει αναδρομικά, ένα μήνα πριν 
από τη δημοσίευσή της στην Εφημερίδα της Κυβερνήσε¬ 
ως και μέχρι 31.12.2002, να δημοσιευθεί στην Εφημερίδα 
της Κυβερνήσεως 

Καβάλα, 13 Φεβρουάριου 2002 

Ο Νομάρχης 
ΘΕΟΔ. ΚΑΛΛΙΟΝΤΖΗΣ 

-♦- 

Αριθ. Α.Α. 369 (8) 

Σύσταση Επιτροπής γνωμοδότησης για την απόδειξη της 
ιδιότητας ως αγροτών, νέων αγροτών, νεοεισερχομέ- 
νων νέων στον αγροτικό τομέα και εργατών γης. 

Ο ΝΟΜΑΡΧΗΣ ΛΕΥΚΑΔΑΣ 

Έχοντας υπόψη: 

α) Τις διατάξειςτου Ν.2218/94 όπως συμπληρώθηκε με 
τους Νόμους 2240/94, 2273/94, 2307/95 και 2503/97. 

β) Την αριθμ.393155/22.9.92 Κοινή Τριμερή Υπουργική 
Απόφαση που αφορά τον περιορισμό συλλογικών οργά¬ 
νων Υπ. Γεωργίας. 

γ) Το Ν. 2520/97 «Μέτρα για τους Νέους Αγρότες, σύ¬ 
σταση Οργανισμού Γεωργ. Επαγγελματικής Εκπ/σης, 
Κατάρτισης και Απασχόλησης και άλλες διατάξεις» και το 
Ν. 2538/97 που τροποποιεί άρθρα του Ν.2520/97. 

δ) Την αριθμ.337410/10.7.98 Κ.Υ.Α. «Λεπτομέρειες 
Εφαρμογής του Ν.2520/97 και την αριθμ. 356366/99 
Κ.Υ..Α. που τροποποιεί την 337410/98 Κ.Υ.Α.». 

ε) Την αριθμ. Γ. Ν.2/4.1.1999 απόφαση του Νομάρχη 
Λευκάδας με την οποία μεταβιβάσθηκαν οι αρμοδιότητες 
του Νομάρχη που αφορούν στη Δ/νση Αγρ. Ανάπτυξης 
και εν γένει στον πρωτογενή τομέα της οικονομίας στο 
Βοηθό Νομάρχη. 

στ) Τις σχετικές προτάσεις των Υπηρεσιών και Φορέων 
που προβλέπεται να συμμετάσχουν στην Επιτροπή. 

ι) Την ανάγκη σύστασης και λειτουργίας της ανωτέρω 
Επιτροπής, αποφασίζουμε: 

Συστήνουμε Επιτροπή Εξέτασης του φακέλου των ενδια¬ 
φερομένων για την απόδειξη της ιδιότητας αυτών ως αγρο¬ 
τών, νέων αγροτών, νεοεισερχομένων νέων στον αγροτικό 
τομέα και εργατών γης, σύμφωνα με το άρθρο 3 της 
αριθμ.337410/10.7.98 Κ.Υ.Α. που αποτελείται απότους: 

1) Την Γεωργοπούλου Αικατερίνη, Γεωπόνο, μόνιμο 
υπάλληλο της Δ/νσης Αγρ. Ανάπτυξης της Ν.Α., ως Πρό¬ 
εδρο, με αναπληρωτή της τον Μηνά Κατωπόδη, Γεωπόνο, 
υπάλληλο μόνιμο της Δ/νσης Αγρ. Ανάπτυξης. 

2) Τον Κακλαμάνη Βασίλειο, υπάλληλο της Οικείας 
Δ.Ο.Υ. με αναπληρωτή του τον Μαργέλη Σπυρίδωνα, 
υπάλληλο της ίδιας Δ/νσης. 

3) Τον Γράψα Ιωάννη, εκπρόσωπο αγροτώνπου προτεί- 
νεται από την Ένωση Αγρ. Συν/σμών Λευκάδας, με ανα¬ 
πληρωτή του τον Κοντογιώργη Γεράσιμο. 

Εισηγητής στην εν’ λόγω Επιτροπή ορίζεται η Ακριβή 
Θερμού - Κοψιδά, Γεωπόνος, μόνιμος υπάλληλος της 
Δ/νσης Αγρ. Ανάπτυξης. 

Γραμματέας της Επιτροπής ορίζεται η Σταύρακα Ευαγ¬ 
γελία, μόνιμος υπάλληλος της Δ/νσης Αγρ.Ανάπτυξης, με 
αναπληρωτή της την Μήτσουρα Τιμόκλεια, μόνιμο υπάλ¬ 
ληλο της Δ/νσης Αγρ. Ανάπτυξης. 

Η θητεία των μελών της Επιτροπής είναι διετής. 

Η Επιτροπή συνεδριάζει με την παρουσία όλων των με¬ 
λών της και για την έκδοση των γνωμοδοτήσεων απαιτεί¬ 
ται απόλυτη πλειοψηφίατων παρόντων μελών. Οι γνωμο¬ 
δοτήσεις της Επιτροπής καταχωρίζονται στα πρακτικά, 
στα οποία διατυπώνεται και η γνώμη των μειοψηφούντων 
μελών. 

Η Επιτροπή, ο Γ ραμματέας και ο Εισηγητής είναι αμοι- 
βόμενοι σύμφωνα με τις διατάξεις του άρθρουΐθ του Ν. 
2470/97. 

Οι δαπάνες θα βαρύνουν το πρόγραμμα Δημοσίων 
Επενδύσεων, έργο 9782500 ΣΑΕ 0822 και ειδικότερα τις 
πιστώσεις που έχουν εγκριθεί με την 277/97 κοινή Υπουρ¬ 
γική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 28 Ιανουάριου 2002 

Ο Βοηθός Νομάρχης 
ΚΩΝ/ΝΟΣΑ. ΑΡΑΒΑΝΗΣ 

-♦- 

Ο) 

Χορήγηση αδείας ασκήσεως επαγγέλματος Κοινωνικού 
Λειτουργού στη Βασιλική Χαλδέζου του Γεωργίου. 

Ο ΝΟΜΑΡΧΗΣ ΛΕΣΒΟΥ 

ΜετηνΔΥΠ 869/4.2.2002 απόφαση του Νομάρχη Λέσβου 
έχει χορηγηθεί στη Βασιλική Χαλδέζου του Γεωργίου άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 

Η Διευθύντρια 
ΑΣΠ. ΧΙΩΤΕΛΛΗ - ΦΡΑΝΤΖΗ 

-♦- 

( 10 ) 

Χορήγηση άδειας ασκήσεως επαγγέλματος Κοινωνικού 

Λειτουργού στη Λουλουδοπούλου Ειρήνη του Κυριαζή. 

Ο ΝΟΜΑΡΧΗΣ ΡΟΔΟΠΗΣ 

Με την 4752/2001 απόφαση του Νομάρχη Ροδόπης 
έχει χορηγηθεί στη Λουλουδοπούλου Ειρήνη του Κυ- 


ριαζή άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

( 11 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Ιομέρη Αθανασία του Χρήστου. 

Ο ΝΟΜΑΡΧΗΣ ΡΟΔΟΠΗΣ 

Μετην 4751/2001 απόφαση του Νομάρχη Ροδόπης έχει 
χορηγηθεί στην Ιομέρη Αθανασία του Χρήστου άδεια 
ασκήσεως επαγγέλματος Κοινωνικού Λειτουργού. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

Αριθ. 526881 (12) 

Μεταβίβαση αρμοδιότητας του Προέδρου του ΕΟΤ. 

Ο ΠΡΟΕΔΡΟΣ 

ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη 

1 Τον Ν 1624 «περί ΕΟΤ», όπως έχει τροποποιηθεί και 
ισχύει σήμερα. 

2. Τις διατάξεις του Π.Δ. 884/2.8.76 (ΦΕΚΑ/325) «Περί 
κανονισμού διαρθρώσεως των Υπηρεσιών του ΕΟΤ». 

3. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/19.7.93). 

4. Το Ν. 2929/01 (ΦΕΚ 128/Α/25.6.2001) «Σύνδεση Έρευ¬ 
νας και Τεχνολογίας μετηνπαραγωγή και άλλες διατάξεις». 

5. Την με αριθμ. Πρωτ. Τ/8186 (ΦΕΚ317/14.12.2001 «πε¬ 
ρί διορισμού του Ιωάννη Πατέλη στη θέση του Προέδρου 
του ΕΟΤ». 

6 Τις διατάξεις των Ν. 1232/82 και 1256/82. 

7 Τις διατάξεις του άρθρου 27 του Ν. 2081/92 (ΦΕΚ 
154/10.9.92) και Ν. 2160/93. 

8. Το γεγονός ότι από τις διατάξεις του παρόντος ουδε- 
μία δαπάνη προκαλείται σε βάρος του προϋπολογισμού 
του ΕΟΤ, αποφασίζουμε: 

1. Μεταβιβάζουμε στη Βασιλική Κασελάκη. Προϊσταμέ- 
νη της Γενικής Δ/νσης Προβολής του ΕΟΤ, την αρμοδιό¬ 
τητα της υπογραφής όλων των τακτικών χρηματικών 
ενταλμάτων πληρωμής και προπληρωμής καθώς και των 
εντολών του «ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ». 

2. Σε περίπτωση απουσίας ή κωλύματος θα την ανα¬ 
πληρώνει η Αναστασία Συλλαιδή, Δ/ντρια της Δ/νσης Ποι¬ 
οτικού Ελέγχου και Εποπτείας Αγοράς. 

3. Διατηρούμε το δικαίωμα της παράλληλης άσκησης 
της μεταβιβαζόμενης αρμοδιότητας. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2001 

Ο Πρόεδρος 
ΙΩΑΝΝΗΣ ΠΑΤΕΛΗΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.^ 
θ-ΙΠ3ίΙ: \Λ/θβΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































